ปกติทุกเดือนประจำเดือนจะมาไม่ปกติ จึงกินยาปรับฮอร์โมนเข้าไปแต่พอเลิกกินประจำเดือนของเดือนพฤศจิกานั้นประจำเดือนเดือนมาสองรอบแต่เดือนธันวาประจำเดือนยังไม่มาแล้วมีอะไรกับแฟนหลั่งในสามารถกินยาคุมได้วันไหนหรืออย่างไรคะ (ยาคุมของแอนนาแฟนซื้อมาให้)
สวัสดีค่ะ เพ็ญพิชชา นวลพุดซา,การที่ประจำเดือนมาไม่ปกตินั้น มีได้หลายสาเหตุ เช่น- การผลิตฮอร์โมนจากรังไข่ผิดปกติ เช่น มีภาวะถุงน้ำจำนวนมากในรังไข่ (PCOS)- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีโรคต่างๆ ของมดลูก เช่น เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป- การใช้ยาฮอร์โมนต่างๆ เช่น ยาสตรี สมุนไพร อาหารเสริม เป็นต้นดังนั้น หากยังไม่เคยไปพบแพทย์เพื่อตรวจว่าเกิดจากสาเหตุใด ก็ควรตรวจหากสาเหตุก่อนส่วนการมีเพศสัมพันธ์ หากไม่ได้ป้องกัน ย่อมมีโอกาสที่จะตั้งครรภ์ได้ ดังนั้น แนะนำควรรอให้ประจำเดือนมาก่อน เพื่อให้แน่ใจว่าไม่เกิดการตั้งครรภ์ขึ้น แล้วจึงเริ่มทานยาคุมกำเนิดค่ะ การทานยาคุมหลังจากที่มีเพศสัมพันธ์ไปแล้ว จะไม่สามารถช่วยป้องกันการตั้งครรภ์ได้ค่ะ